Վերջինս, հիշեցնենք, 1996-2002 թվականներին եղել է Երևանի «Կենտրոն» համայնքի ղեկավարը: Այսօր Զուրաբյանը վստահեցրեց՝ քաջատեղյակ է մայրաքաղաքի խնդիրներին և պատրաստ է ստանձնել քաղաքապետի պաշտոնը: «Առաջնային խնդիրը Երևանի եկամուտներն ավելացնելն է։ Առաջնային խնդիր է, որ իշխանության գա մարդ, որը պատրաստ է անհրաժեշտության դեպքում առճակատվել կառավարության հետ, բայց Երևանի շահը պաշտպանի: Երևան քաղաքը պետք է կառավարվի ոչ թե կառավարության կողմից, այլ Երևանի տեղական ինքնակառավարման մարմնի կողմից։ Սրա գիտակցումը շատերը չունեն»,- ասաց Զուրաբյանը։